钦定古今图书集成/明伦汇编/闺媛典/第355卷 > 《沁园春》〈美人指甲〉刘过
## 钦定古今图书集成/明伦汇编/闺媛典/第355卷 > 《沁园春》〈美人指甲〉刘过

销薄春冰，碾轻寒玉，渐长渐弯。见凤鞋泥污，偎人强
剔，龙涎香断，拨火轻翻。学抚瑶琴，时时欲剪，更掬水
鱼鳞波底寒。纤柔处，试摘花香满，镂枣成斑。时将
粉泪偷弹。记绾玉曾教柳傅看。算恩情相著，搔便玉
体，归期暗数，划遍阑干。每到相思，沉吟静处，斜倚朱
唇皓齿间。风流甚，把仙郎暗掐，莫放春闲。